نيويارک: په پړانګ کې د کرونا وايرس پخلی شوی
د نيويارک زرعي محکمې ويلي، په بروز عجايب ګر کې يو پړانګ (ټايګر) هم د کرونا وايرس ښکار شوی دی. 
نيويارک/ کراچۍ — د دوي په وينا چې د انسان نه پيشو ته د منتقلۍ کېس کېدلی شي خو هغوي ويره څرګندوي چې دا رنځ به نورو ځناورو ته هم انتقال شوی وي. د زرعي محکمې لخوا جاري شوې يوه اعلاميه کې ويل شوي، په نورو ځناورو کې هم ځيني داسې نښې ښکاره شوي دي چې پکې يو شمېر زمري هم شامل دي. د صحت د څانګې مامورين بيا وايي، يو لوی پيشو ته د عجايب ګر د يو کارکوونکي نه دا وايرس انتقال شوی دی. د نيويارک ګورنر تېره مياشت اعلان کړی ؤ چې غېرضروري کاروبارونه به بند وي او د هغې وورسته بيا مارکيټونه تړل شوي وو. د امریکې نيويارک ښار کرونا وايرس تر ټولو زيات ځپلی دی. د نيويارک ګورنر اندريو کومو ويلي، د اتوار په ورځ ۵۹۴ کسان د کرونا وايرس له امله مړه شوي دي، دا شمېره د خالي په ورځ ۶۳۰ ته رسېدلې وه. دا په داسې حال کې چې يواځې په نيويارک کې د کرونا وايرس نه متاثره کسانو شمېر د يو لاک ۲۲زرو نه زيات شوی دی او د څلور زره نه زيات کسان (۴۱۵۹) مړه شوي دي. ګورنر کومو د اتوار په ورځ هيله څرګنده کړې چې په وړومبي ځل د کرونا وايرس نه متاثره يا مړو کسانو شمېر کم شوی دی. دا وخت په نيويارک کې ۱۶زره څلور سوه او ۷۹ کسان په هسپتالونو کې د درملنې لاندې دي. ځايي مطبوعات وايي، کرونا وايرس اوس د نيو جرسي ايالت مخه کړې ده. په نيو جرسي کې ۱۲ ډاکټران او د هسپتال يو مشر د دې وايرس ښکار شوي دي، يو تن مړ او د ۱۹ کالو نه کم عمر واله مريضان په وېنټي لېټر پراته دي. په نيو جرسي کې د کرونا وايرس نه د مړو کسانو شمېر ۹۱۷ ته رسېدلی کوم چې يوه ورځ وړاندې ۸۴۶ ؤ. د ياد ايالت ګورنر فل مرفي ويلي، درې زره نورو کسانو کې د دې وايرس پخلی شوی دی او په تېرو ۷۲ ګنټو کې ۲۰ کسان مړه شوي هم دي. د نيويارک ښاروال ډي بلاسيو د اتوار په ورځ ويلي دوي ته اوس هم د اېن ۹۵ ماسکونو، دستانو او نور طبي سامان ضرورت دی. دا وخت په ښار کې ۱۳۵ وېنټي لېټرې د متبادل په توګه کېښودل شوي دي خو ښاروال وايي دا شمېره د ۱۰۰۰ نه تر ۱۵۰۰ پکار ده.